Diari Oficial de la Generalitat Valenciana


Sumari del DOGV 8030, del 02-05-2017 (2017/3622)

RESOLUCIÓ de 7 d'abril de 2017, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2017 previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de salmonel·losi en avicultura.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3622


Data del document
:   07-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 7 d'abril de 2017, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2017 previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de salmonel·losi en avicultura. [2017/3622]  
  
  
El 9 de setembre de 2015, es va publicar l'Ordre 1/2015, de 5 d'agost, per la qual s'estableixen ajudes compensatòries pels costos de prevenció i eradicació de salmonel·losi en avicultura (DOCV 7611).  
La dita ordre, estableix, en l'apartat seté, que les sol·licituds es formalitzaran en instància, degudament omplida, dirigida a la consellera d'Agricultura, Medi Ambient, Canvi Climàtic i Desenvolupament Rural, en el termini de presentació que es determine en la convocatòria corresponent.  
Aquestes ajudes, amb número de registre SA.42441(2015/XA), s'ajusten al que disposa l'article 26 del Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DO L 193, 01.07.2014).  
Així mateix, l'apartat quart bis, estableix que la convocatòria d'aquestes ajudes es realitzarà mitjançant una resolució del director general competent en matèria de ramaderia.  
La publicació d'aquesta resolució, té com a objecte iniciar, per a l'exercici 2017, el procés de sol·licitud i tramitació de les dites ajudes.  
  
Per tot això, resolc:  
  
Apartat primer  
Convocar per a l'exercici 2017, les ajudes compensatòries pels costos de prevenció i eradicació de salmonel·losi en avicultura, les bases reguladores de les quals estan contingudes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7611, 09.09.2015).  
  
Apartat segon  
D'acord amb la Llei 14/2016, de 30 de desembre, de pressupostos de la Generalitat per a l'exercici 2017, la dotació pressupostària serà de 500.000,00 ?, a càrrec de la línia S3081000, capítol IV del programa 714.80, Millora de la ramaderia, repartits de la manera següent:  
  
Grup A. Autocontrols i mesures biosanitàries, inclourà les despeses descrites en l'apartat cinqué de l'annex de l'Ordre 1/2015: 250.000,00 ?.  
  
Grup B. Compra i administració de vacunes de salmonel·la, inclourà les despeses descrites en l'apartat sisé de l'annex de l'Ordre 1/2015: 250.000,00 ?.  
  
Apartat tercer  
El termini de presentació de sol·licituds per a l'exercici 2017 serà de 10 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana, a través del model normalitzat que es publicarà en la guia PROP de la Generalitat:   
  
http://www.gva.es/es/web/portal/inicio/procedimientos'id\_proc=3268.  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat, en la URL assenyalada en l'apartat anterior.  
Si alguna de les associacions presenta la seua sol·licitud presencialment, se la requerirà perquè l'esmene a través de la presentació electrònica. Als efectes, es considerarà com a data de presentació de la sol·licitud aquella en què haja sigut realitzada l'esmena.  
En el cas que l'associació actue per mitjà de representant, s'haurà de procedir a la corresponent inscripció d'aquest en el Registre de Representants,   
http://www.accv.es/ciudadanos/registro-de-representantes/.  
  
Apartat quart  
El desenvolupament del pla de serveis i actuacions previstes, serà justificat davant de l'Administració fins al dia 15 d'octubre de 2017, tal com estableix l'apartat desé de l'annex de l'Ordre 1/2015, de 5 d'agost.  
  
  
Aquesta resolució posa fi a la via administrativa, en contra podrà interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la publicació, o impugnar-se directament davant de l'ordre jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la publicació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú, de les administracions públiques i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE número 167, de 14.07.1998).  
  
  
València, 7 d'abril de 2017.- La consellera d'Agricultura, Medi Ambient, Canvi Climàtic i Desenvolupament Rural, p. d. (DOCV 7611, 09.09.2015), el director general d'Agricultura, Ramaderia i Pesca: Rogelio Llanes Ribas.